Carrozza vicinala a pianal rebassaa

La Carrozza vicinala a pianal rebassaa (in italian: carrozza vicinale a pianale ribassato, breviaa PR) a l'è 'na carrozza passegee doperada di Ferrovij del Stat italian di agn '60 per el servizzi local e regional: Incoeu in tra i rotabil pussee vegg, a la soa epoca a hinn staa 'n cambiament important in del servizzi.

 Storia 
Hinn staa i primm carrozz in Italia cont el pianal rebassaa, anca se domà in la part centrala, cont i estremm pussee volt e accessibij cont trii carrej. A hinn staa anca in tra i primm a vèss staa faa su in version semipilota.

A hinn staa faa su in trè ordinazion, cont di bej differenz in la costruzion, e hinn tipicament dividuu in dò serij:
Serie 1965, cont 'na costruzion pussee antiga, frenada a cepp, e alimentazion di servizzi ausiliari cont on generator in sui ass, pussee rumoros. N'hinn staa faa su 165 e hinn ancamò in servizzi in Calabria
Serie 1972, cont ona frenada pussee moderna a disch e 'n generator mìnga in su l'ass

La prima class de la serie 1965 a l'éra differenta de la segonda domà per el color di segg, inveci quèlla de la serie 1972 a l'éra ispirada ai treni de luss de l'epoca.

Dal 2000 on poo de PR a hinn staa revampaa, cont on cambi di finestritt, la gionta del condizionator, 'na restrutturazion di interni e per i semipilota de la gabina de guida.

I carrozz a pianal rebassaa pussee vegg a hinn, però, destinaa a vèss retiraa, perchè voramai tropp vegg per i standard de sicurezza e confront. In del 2015 la Trenord l'ha retiraa tucc i sò carrozz de la serie 1965 cont ona fèsta a la stazion de Milan Porta Garibaldi, insemma a la presentazion di noeuv treni Alstom.

 Livrej 
Al principi del servizzi eren pintaa de gris ardesia, 'me tucc i carrozz FS de l'epoca. Dal 1981 a hinn mittuu in livrea navetta, doperada di MDVC appena faa. Cont l'adozion de la livrea XMPR a l'è mittuda.

I carrozz daa a Trenord e TiLo han ricevuu la soa livrea sociala.

 Galleria di foto 

 Bibliografia 
 Vittorio Mario Cortese, Carrozze a piano ribassato (prima parte), in "I Treni" n. 265 (dicembre 2004), pp. 10–17.
 Vittorio Mario Cortese, Carrozze a piano ribassato (seconda parte), in "I Treni" n. 266 (gennaio 2005), pp. 12–19.

 Alter progett 

Vicinale a pianale ribassato